આજ કાલ ઈન્ટરનેટ પર, ટીવી, દૈનિક પત્રોમાં જ્યાં જુઓ ત્યાં જ્યોતિષ વિષયક પ્રોગ્રામ અને લેખોની ભરમાર જોવા મળે છે. જોકે ધ્યાનથી જોઈએ તો આ બધા ની પાછળ છ્મ વેશમાં લપાઈને બેઠેલ જાહેરાત પકડી શકાય. દર્શકો અને વાચકો જેઓને જ્યોતિષનું ખાસ જ્ઞાન નથી તેમને જાત જાતના દોષોના નામે ડરાવવાની ને પૈસા કાઢવી લેવાની તરકીબ અજમાવાય છે. આવા દોષો/યોગો માં કાલસર્પ યોગ, ગુરુ-ચંડાલ યોગ, માંગલિક દોષ, નાડી દોષ, શાપિત યોગ, પિતૃ દોષ, કેમદ્રુમ યોગ વગેરે મુખ્ય છે.